Ek het die voorreg gehad om my ma gereeld te sien in haar winter jare. Op meer as een geleentheid het ek haar sien sit by die eetkamertafel terwyl sy luister na musiek op haar draagbare radio (waarsonder sy nooit was nie), besig om boontjies metodies te kerf – party vir die pot, ander vir die vrieskas … en dit is nou waarna ek verlang … om net rustig by haar te sit en te gesels terwyl sy kerf. Ek het baie keer gewonder of dit regtig nodig is om die boontjies so presies en fyn te kerf. Dit verander tog nie die smaak van die dis nie. Die antwoord was altyd ja, dit is nodig want dis terapeuties. Dit gee jou tyd om te peins oor dit wat verby is en ted room oor dit wat nog gaan kom.